﻿လံာ်တၢ်သးဝံၣ်တဖၣ် အတၢ်သးဝံၣ် Song of Solomon 1

1 The Song of songs, which is Solomon’s. Beloved
1 တၢ်သးဝံၣ်တဖၣ် အတၢ်သးဝံၣ် လၢအမ့ၢ် စီၤၡလိၤမိၤ အတၢ်လီၤ.

2 Let him kiss me with the kisses of his mouth; for your love is better than wine.
2 မ်အနၢမူယၤ လၢအထးခိၣ် အတၢ်နၢမူတဖၣ် တက့ၢ်. အဂ့ၢ်ဒ်အံၤ, နတၢ်အဲၣ်န့ၣ် ဂ့ၤန့ၢ် စပံးထံ တက့ၢ်လီၤ.

3 Your oils have a pleasing fragrance. Your name is oil poured forth, therefore the virgins love you.
3 မ့ၢ်နသိဂ့ၤ အနၢမူ အဃိန့ၣ် ဒီး, နမံၤ မၤသး ဒ်သိနၢမူ လူလီၤအသး အသိးလီၤ. မၤသးဒ်န့ၣ် ဒီးပှၤမုၣ်ကနီၤ အဲၣ်နၤ လီၤ.

4 Take me away with you. Let us hurry. The king has brought me into his rooms. Friends We will be glad and rejoice in you. We will praise your love more than wine! Beloved They are right to love you.
4 မိၤယၤ တက့ၢ်, ဒီးပကဃ့ၢ်ပိာ် နခံလီၤ. စီၤပၤ ဆှၢလံ ယၤဆူ အဒၢးပူၤလံ, ပကသူၣ်ဖှံသးညီ, ဒီးသူၣ်ခုသးခု လၢနပူၤလီၤ. ပကစံးထီၣ်ပတြၢၤ နတၢ်အဲၣ် အါန့ၢ် စပံးထံ တက့ၢ်လီၤ. ပှၤအတီအလိၤတဖၣ် အဲၣ်နၤလီၤ.

5 I am dark, but lovely, you daughters of Jerusalem, like Kedar’s tents, like Solomon’s curtains.
5 ယသူ ဘၣ်ဆၣ်ဒီး ယဃံယလၤ, ယရူၤၡလ့ၣ် အဖိမုၣ်သ့ၣ်ဧၢ, ဒ်က့ဒၢ် အဒဲ အသိးန့ၣ်, ဒ်စီၤၡလိၤမိၤ အယၣ်သဒၢတၢ် အသိးန့ၣ်လီၤ.

6 Don’t stare at me because I am dark, because the sun has scorched me. My mother’s sons were angry with me. They made me keeper of the vineyards. I haven’t kept my own vineyard.
6 မ့ၢ်ယသူ, မ့ၢ်မုၢ်ကွၢ် ဘၣ်ယၤဒီး, ကွၢ်ယၤ တဂ့ၤ. ယမိၢ် အဖိခွါတဖၣ် သးထီၣ်ယၤ, ပာ်ယၤ လၢပှၤပၢၤ စပံးအလီၢ်လီၤ. ယစပံးအလီၢ်ဒၣ်ယဲ ယတပၢၤဘၣ်.

7 Tell me, you whom my soul loves, where you graze your flock, where you rest them at noon; For why should I be as one who is veiled beside the flocks of your companions? Lover
7 ပှၤလၢယသးအဲၣ်အီၤ တဂၤဧၢ, ဖဲနဒုးအီၣ် နသိတဖုအဆၣ်, ဖဲနဒုးအိၣ်ဘှံးအီၤ လၢမုၢ်ထူၣ်န့ၣ် စံးဘၣ်ယၤ တက့ၢ်. အဂ့ၢ်ဒ်အံၤ, ယကမၤသး ဒ်ပှၤလၢအအိၣ်ဒီး နီၣ်ကျၢၢ်ဘၢမဲာ် လၢနတံၤနသကိး အသိအဖုတဖၣ် အဃၢၤ မ့ၢ်အဘၣ်မနုၤလဲၣ်.

8 If you don’t know, most beautiful among women, follow the tracks of the sheep. Graze your young goats beside the shepherds’ tents.
8 ပိာ်မုၣ် လၢအဃံကတၢၢ် အလၤကတၢၢ် တဂၤဧၢ, နမ့ၢ် တသ့ၣ်ညါဘၣ်ဒီး, လဲၤပိာ်ကျဲ လၢသိမဲာ်တဲးလဲး အခီၣ်လီၢ်, ဒီးဒုးအီၣ် နမဲာ်တဲးလဲးဖိ အဆၣ် လၢပှၤကွၢ်သိ အဒဲဃၢၤန့ၣ် တက့ၢ်.

9 I have compared you, my love, to a steed in Pharaoh’s chariots.
9 ယပှၤသးဘိဧၢ, ယဒိလီၤနၤ ဒီးကသ့ၣ်တဖၣ် လၢဖၤရိၤ အလ့ၣ်ကဟၣ် အပူၤလီၤ.

10 Your cheeks are beautiful with earrings, your neck with strings of jewels.
10 နဘိးတဖၣ် ဃံဝဲလၤဝဲ ဒီးတၢ်ကယၢကယဲ, နကိာ် အိၣ်ဒီး ဖဲ တၢ်မျၢ်တဝီလီၤ.

11 We will make you earrings of gold, with studs of silver. Beloved
11 ပကတ့န့ၢ်နၤ လၢသွဲထူ အိၣ်ဒီး တၢ်အဖျၢၣ်စ့တဖၣ်လီၤ.

12 While the king sat at his table, my perfume spread its fragrance.
12 စီၤပၤ အိၣ်ဝဲ လၢစီၢ်နီၤခိၣ် အဖၢမုၢ်ဒီး, ယတၢ်နၢမူနၢ်ဒး, နၢမူဒၣ်တၢ်လီၤ.

13 My beloved is to me a sachet of myrrh, that lies between my breasts.
13 ပှၤလၢယအဲၣ်အီၤတဂၤ မ့ၢ်မူရၣ် တဘိၣ် လၢယဂီၢ်လီၤ. ကအိၣ်ကဆိးဝဲ လၢယနုၢ် အကဆူးပူၤလီၤ.

14 My beloved is to me a cluster of henna blossoms from the vineyards of En Gedi. Lover
14 ပှၤလၢယအဲၣ်အီၤတဂၤန့ၣ်မ့ၢ် သ့ၣ်ဂီၤစုမ့ၣ် အဖီတဖိး လၢတၤသၣ်အလီၢ် ဧ့ၣ်က့ဒံၤ လၢယဂီၢ်လီၤ.

15 Behold, you are beautiful, my love. Behold, you are beautiful. Your eyes are doves. Beloved
15 ကွၢ်ကွၢ်, ယပှၤသးဘိဧၢ, နဃံနလၤ, ကွၢ်ကွၢ်, နဃံနလၤ, နအိၣ်ဒီး ထိၣ်လွံၢ် အမဲာ်လီၤ.

16 Behold, you are beautiful, my beloved, yes, pleasant; and our couch is verdant. Lover
16 ကွၢ်ကွၢ်, ပှၤလၢယအဲၣ်အီၤ တဂၤဧၢ, နဃံနလၤ, နက့ၢ်နဂီၤ ဂ့ၤစ့ၢ်ကီး, ပလီၢ်မံမ့ၢ် လါဟ့လီၤ.

17 The beams of our house are cedars. Our rafters are firs.
17 ပဟံၣ်အကျိၤ မ့ၢ် သ့ၣ်ဆှိအ့ရ့း, ဒီးပဟံၣ်ခိၣ် မ့ၢ် သ့ၣ်ဆှိလီၤ.

လံာ်တၢ်သးဝံၣ်တဖၣ် အတၢ်သးဝံၣ် Song of Solomon 2

1 I am a rose of Sharon, a lily of the valleys. Lover
1 ယမ့ၢ် ၡၤရိၣ် အဖီဝံဒံၣ်, တၢ်ကစၢၢ်ကဆူး အဖီဒ့ၣ်ညါ လီၤ.

2 As a lily among thorns, so is my love among the daughters. Beloved
2 ဒ်ဖီဒ့ၣ်ညါ လၢတၤဆှုၣ်ကျါ အသိးန့ၣ် ယပှၤသးဘိ တဂၤမ့ၢ် တၢ် ဒ်န့ၣ်သိး လၢပှၤဖိမုၣ် အကျါလီၤ.

3 As the apple tree among the trees of the wood, so is my beloved among the sons. I sat down under his shadow with great delight, his fruit was sweet to my taste.
3 ဒ်သ့ၣ်ပြၢးတးပူာ် လၢသ့ၣ်တဖု အကျါ အသိးန့ၣ် ပှၤလၢယအဲၣ်အီၤ မ့ၢ်တၢ် ဒ်န့ၣ်သိး လၢပှၤဖိခွါ အကျါလီၤ. ယဆ့ၣ်နီၤ လၢအကဒုကျါန့ၣ် ဘၣ်ယသးလီၤ. ဒီးအတၤသၣ်န့ၣ် ဆၢဝဲ လၢယကိာ်ပူၤလီၤ.

4 He brought me to the banquet hall. His banner over me is love.
4 ဆှၢယၤဆူ အတၢ်အီၣ်တၢ်အီ အဟံၣ်, ဒီးအသုးဖိအလၣ် အိၣ်လၢယဖီခိၣ်န့ၣ်မ့ၢ် တၢ်အဲၣ်လီၤ.

5 Strengthen me with raisins, refresh me with apples; For I am faint with love.
5 ဒုးဆူၣ်ထီၣ်ယၤ လၢစပံးသၣ်ဃ့, မၤကျၢၤထီၣ် ယသး လၢပြၢးတးပူာ် အသၣ် တက့ၢ်. အဂ့ၢ်ဒ်အံၤ, ယဆါ လၢတၢ်အဲၣ် အဃိလီၤ.

6 His left hand is under my head. His right hand embraces me.
6 အစုစ့ၣ် အိၣ်ဝဲ လၢယခိၣ် အဖီလာ်, ဒီးအစုထွဲ ဖိးယၤလီၤ.

7 I adjure you, daughters of Jerusalem, by the roes, or by the hinds of the field, that you not stir up, nor awaken love, until it so desires.
7 ယရူၤၡလ့ၣ် အဖိမုၣ်သ့ၣ်ဧၢ, ယဒုးဆိၣ်သု လၢတၤဟိစဘံ, ဒီးတၤဟိမိၢ် လၢပှၢ်လၢ်ကျါ အမဲာ်ညါ, လၢသုသု တထိၣ်ဂဲၤ, ဒီးလၢအတချုးဘၣ်ဒံးဘၣ်အသး ဘၣ်ဒီး, လၢသုသု တမၤဖုသံနီၣ်ထီၣ် ပှၤလၢယအဲၣ်အီၤ တဂ့ၤ.

8 The voice of my beloved! Behold, he comes, leaping on the mountains, skipping on the hills.
8 ပှၤလၢယအဲၣ်အီၤ အကလုၢ် သီၣ်ထီၣ်လီၤ. ကွၢ်ကွၢ်, ဟဲစံၣ်ထီၣ် လၢကစၢၢ်လိၤ, စံၣ်တတီၤတတီၤ လၢတၢ်စိခိၣ် အလိၤလီၤ.

9 My beloved is like a roe or a young hart. Behold, he stands behind our wall! He looks in at the windows. He glances through the lattice.
9 ပှၤလၢယအဲၣ်အီၤ တဂၤန့ၣ် မၤသးဒ် တၤဟိစဘံ, မၤသး ဒ်တၤဟိဖိ အဖါ အသိးန့ၣ်လီၤ. ကွၢ်ကွၢ်, ဆၢထၢၣ်ဝဲ လၢပဒူၣ် အချၢဃံ, ကွၢ်ထီၣ်ဝဲ လၢတၢ်ထူၣ်ဖျိ, ကွၢ်ဝဲ တဘျီတဘျီ လၢတၢ်ထူၣ်ဖျိ အကဘျံးလီၤ.

10 My beloved spoke, and said to me, “ Rise up, my love, my beautiful one, and come away.
10 ပှၤလၢယအဲၣ်အီၤ ကတိၤတၢ်, ဒီးစံးဘၣ်ယၤ, ယပှၤသးဘိဧၢ, ဂဲၤဆၢထၢၣ်, ယပှၤအဃံအလၤဧၢ, ဟဲက့ၤထီၣ် တက့ၢ်

11 For, behold, the winter is past. The rain is over and gone.
11 အဂ့ၢ်ဒ်အံၤ, တၢ်ဂိၢ် အကတီၢ် ပူၤကွံာ်လံ, တၢ်ဟဲစူၤ ပူၤကွံာ်, ဒီးလၢာ်လံ,

12 The flowers appear on the earth. The time of the singing has come, and the voice of the turtledove is heard in our land.
12 ဖီ အိၣ်ဖျါထီၣ် လၢဟီၣ်ခိၣ်ချၢ, ထိၣ်ပှ့ၤထီၣ် အကတီၢ်ဘၣ်လံ, ဒီးပ နၢ်ဟူ ထိၣ်လွံၢ် အသီၣ် လၢပကီၢ်ပူၤလံ,

13 The fig tree ripens her green figs. The vines are in blossom. They give forth their fragrance. Arise, my love, my beautiful one, and come away.” Lover
13 ချၢၣ်ဒၢ သၣ်ထီၣ် အချၢၣ်ဒၢသၣ် သံကစဲာ်, ဒီးစပံးမုၢ် ဆှိးထီၣ်, ဒီးနၢမူထီၣ်လီၤ. ဂဲၤဆၢထၢၣ် ယပှၤသးဘိတဂၤ, ယပှၤအဃံအလၤ တဂၤဧၢ, ဒီး ဟဲက့ၤထီၣ် တက့ၢ်.

14 My dove in the clefts of the rock, In the hiding places of the mountainside, Let me see your face. Let me hear your voice; for your voice is sweet, and your face is lovely.
14 ယထိၣ်လွံၢ် အိၣ်လၢလၢၢ်အအိပူၤ, လၢအလီၢ်အိၣ်တဒၢ လၢလ့လိၤဧၢ, ဟ့ၣ်ကွၢ်ယၤ လၢနမဲာ်, ဒုး နၢ်ဟူ ယၤ လၢနကလုၢ် တက့ၢ်. အဂ့ၢ်ဒ်အံၤ, နကလုၢ်မုာ်ဝဲ, ဒီးနမဲာ်တက့ၢ်အဂီၤဂ့ၤဝဲလီၤ.

15 Catch for us the foxes, the little foxes that spoil the vineyards; for our vineyards are in blossom. Beloved
15 ဖီၣ်န့ၢ် ပှၤလၢ ထွံၣ်ဟီၣ်ခိၣ်, ထွံၣ်ဟီၣ်ခိၣ်အဖိ လၢအမၤဟးဂီၤ စပံးမုၢ် တက့ၢ်. အဂ့ၢ်ဒ်အံၤ, ပစပံးမုၢ် ဆှိးထီၣ်လီၤ.

16 My beloved is mine, and I am his. He browses among the lilies.
16 ပှၤလၢယအဲၣ်အီၤန့ၣ်မ့ၢ် ယတၢ်, ဒီးယဲဒၣ်ယမ့ၢ် အတၢ်လီၤ. ဒုးအီၣ် တၢ်အဆၣ် လၢဖီဒ့ၣ်ညါ အကျါလီၤ.

17 Until the day is cool, and the shadows flee away, turn, my beloved, and be like a roe or a young hart on the mountains of Bether.
17 တုၤ မုၢ် ခုၣ်လီၤ, ဒီး တၢ်အကဒုဃ့ၢ်ကွံာ်ဒီး, ပှၤလၢယအဲၣ်အီၤဧၢ, ဟဲက့ၤကဒီး, မၤနသးဒ် တၤဟိစဘံ, ဒ်တၤဟိဖိအဖါ လၢကစၢၢ်လၢၢ်မုၢ် အလိၤ တက့ၢ်.

လံာ်တၢ်သးဝံၣ်တဖၣ် အတၢ်သးဝံၣ် Song of Solomon 3

1 By night on my bed, I sought him whom my soul loves. I sought him, but I didn’t find him.
1 လၢမုၢ်နၤ လၢယလီၢ်မံအပူၤန့ၣ် ယ ဃု ပှၤလၢယသးအဲၣ်အီၤလီၤ.

2 I will get up now, and go about the city; in the streets and in the squares I will seek him whom my soul loves. I sought him, but I didn’t find him.
2 ယဃုအီၤ, ဒီးယတထံၣ်န့ၢ်ဘၣ် အီၤဘၣ်. ယကဂဲၤဆၢထၢၣ်, ဒီးလဲၤဝ့ၤဝီၤတၢ် လၢဝ့ၢ်ပူၤ, လၢကျဲပူၤ လၢကျဲမုၢ်ဖးလဲၢ် အပူၤန့ၣ် ယကဃု ပှၤလၢယသးအဲၣ် အီၤလီၤ.

3 The watchmen who go about the city found me; “ Have you seen him whom my soul loves?”
3 ယဃုအီၤ, ဒီးယတထံၣ်န့ၢ်ဘၣ် အီၤဘၣ်. ပှၤပၢၤတၢ်ဖိ လၢအလဲၤဝ့ၤဝီၤတၢ် လၢဝ့ၢ်ပူၤတဖၣ်န့ၣ် ထံၣ်န့ၢ်ယၤလီၤ. ဒီးယစံးဘၣ်အီၤ, ပှၤလၢယသးအဲၣ်အီၤ တဂၤန့ၣ် သုထံၣ်ဘၣ်အီၤ စ့ၢ်ကီးဧါ.

4 I had scarcely passed from them, when I found him whom my soul loves. I held him, and would not let him go, until I had brought him into my mother’s house, into the room of her who conceived me.
4 ယလဲၤပူၤကွံာ်အီၤ တစဲး, ဒီးယထံၣ်န့ၢ် ပှၤလၢယသးအဲၣ်အီၤ, ယဟံးဃာ်အီၤ, ယတပျၢ်ဘၣ်အီၤ တုၤယဆှၢအီၤဆူ ယမိၢ်အဟံၣ်ပူၤ, ဆူ ပှၤလၢအဆံးစၢ်န့ၢ်ယၤတဂၤ အဒၢးပူၤလီၤ.

5 I adjure you, daughters of Jerusalem, by the roes, or by the hinds of the field, that you not stir up, nor awaken love, until it so desires.
5 ယဒုးဆိၣ်သု, ယရူၤၡလ့ၣ် အဖိမုၣ်သ့ၣ်ဧၢ, လၢတၤဟိစဘံ, ဒီးတၤဟိမိၢ် လၢပှၢ်လၢ်ကျါ အမဲာ်ညါ, လၢသုသု တထိၣ်ဂဲၤ, ဒီးလၢအတချုးဘၣ်ဒံးဘၣ်အသးန့ၣ် လၢသုသု တမၤဖုသံနီၣ်ထီၣ် ပှၤလၢယအဲၣ်အီၤ တဂ့ၤ.

6 Who is this who comes up from the wilderness like pillars of smoke, perfumed with myrrh and frankincense, with all spices of the merchant?
6 ပှၤလၢအဟဲထီၣ် လၢပှၢ်မုၢ်ကနၢ ဒ်မ့ၣ်အူခုၣ် အထူၣ်တဖၣ် အသိး, လၢအနၢမူဝဲ ဒီးမူရၣ်, ဒီးလီၢ်ဘၣ်, ဒီးပှၤကၤတၢ်ဖိ အတၢ်နၢမူ အကမူၣ်န့ၣ်မ့ၢ် မတၤတဂၤလဲၣ်.

7 Behold, it is Solomon’s carriage! Sixty mighty men are around it, of the mighty men of Israel.
7 ကွၢ်ကွၢ်, မ့ၢ်လၢစီၤၡလိၤမိၤ အခးဒုးခိၣ်န့ၣ်လီၤ. ပှၤအဆူၣ် လၢအံၣ်စရ့လး အပှၤအဆူၣ်အကျါ ဃုဆံ အိၣ်ဝးတရံးအီၤလီၤ.

8 They all handle the sword, and are expert in war. Every man has his sword on his thigh, because of fear in the night.
8 ဟံးဃာ်နးခဲလၢာ်, ကတဲာ်ကတီၤ လၢဒုးသုး အဂီၢ်လီၤ. လၢတၢ်ပျံၤအလီၢ် လၢမုၢ်နၤအဃိန့ၣ် ပှၤအိၣ်ဝဲ ဒီးအနး လၢအကံၣ်ဒုၣ် အလိၤ ကိးဂၤဒဲးလီၤ.

9 King Solomon made himself a carriage of the wood of Lebanon.
9 စီၤၡလိၤမိၤ မၤန့ၢ် အဂီၢ်ဒၣ်ဝဲ လၢခးဒုးခိၣ်န့ၣ် လၢလဘၤနိၣ် အသ့ၣ်လီၤ.

10 He made its pillars of silver, its bottom of gold, its seat of purple, its midst being paved with love, from the daughters of Jerusalem.
10 မၤ အထူၣ် လၢစ့, အဃီ လၢထူ, အလီၢ် ဆ့ၣ်နီၤ လၢတၢ်လုးတကုာ်, ဒီးအပူၤန့ၣ် ဒါဝဲ လၢတၢ်အဲၣ် လၢယရူၤၡလ့ၣ် အဖိမုၣ်တဖၣ်လီၤ.

11 Go forth, you daughters of Zion, and see king Solomon, with the crown with which his mother has crowned him, in the day of his weddings, in the day of the gladness of his heart. Lover
11 စံယိၣ်ဖိမုၣ်သ့ၣ်ဧၢ, လဲၤထီၣ်, ကွၢ် စီၤၡလိၤမိၤ အိၣ်ဒီး အခိၣ်သလုး ခိၣ်သလုး လၢအမိၢ် ဒုးကုာ်အီၤ မုၢ်တနံၤ လၢအန့ၢ်မါ, မုၢ်တနံၤ လၢအသးခုန့ၣ် တက့ၢ်.

လံာ်တၢ်သးဝံၣ်တဖၣ် အတၢ်သးဝံၣ် Song of Solomon 4

1 Behold, you are beautiful, my love. Behold, you are beautiful. Your eyes are doves behind your veil. Your hair is as a flock of goats, that descend from Mount Gilead.
1 ကွၢ်ကွၢ်, ယပှၤသးဘိဧၢ, နဃံနလၤ, ကွၢ်ကွၢ်, နဃံနလၤ, နအိၣ်ဒီး ထိၣ်လွံၢ်အမဲာ် လၢနတၢ်ကျၢၢ်ဘၢမဲာ် အဖီလာ်လီၤ. နခိၣ်သူ မၤသးဒ် မဲာ်တဲးလဲးတဖု လၢအကိာ်လီၤ လၢကစၢၢ် ကံးလဧး အလိၤ အသိးန့ၣ်လီၤ.

2 Your teeth are like a newly shorn flock, which have come up from the washing, where every one of them has twins. None is bereaved among them.
2 နမဲ မၤသးဒ် သိတဖု လၢအဆူၣ်တံာ်အသး, လၢအဟဲထီၣ် လၢလုၣ်ထံ အလီၢ်, လၢကိးဒုဒဲး ဖှံလီၤသဃံာ်, ဒီးအတူာ်ဖိ တအိၣ်ဘၣ် လၢအကျါ အသိးလီၤ.

3 Your lips are like scarlet thread. Your mouth is lovely. Your temples are like a piece of a pomegranate behind your veil.
3 နပျုၤ မၤသးဒ် ပျံၤဂီၤ တဘိ အသိးန့ၣ်လီၤ. နထးခိၣ် ဃံဝဲလၤဝဲ, နဘိး မၤသးဒ် သလဲသၣ်သ့ၣ်ဖးတခီ လၢနနီၣ်ကျၢၢ်ဘၢမဲာ် အဖီလာ်,

4 Your neck is like David’s tower built for an armory, whereon a thousand shields hang, all the shields of the mighty men.
4 နကိာ် မၤသးဒ် စီၤဒၤဝံး အတၢးထီ လၢအမၤဝဲ လၢတၢ်စုကဝဲၤ အဂီၢ်, ဖဲအကတီၤအဘ့ၣ် တကထိ ဘျးထီၣ်အသး, ပှၤအဆူၣ်အကတီၤ ခဲလၢာ် အသိးန့ၣ်လီၤ.

5 Your two breasts are like two fawns that are twins of a roe, which feed among the lilies.
5 နနုၢ် ခံတိၣ် မၤသး ဒ်တၤဟိစဘံဖိ သဃံာ် ခံဒု လၢအအီၣ် အဆၣ် လၢဖီဒ့ၣ်ညါ အကျါ အသိးလီၤ.

6 Until the day is cool, and the shadows flee away, I will go to the mountain of myrrh, to the hill of frankincense.
6 တုၤ မုၢ်နံၤ ခုၣ်လီၤဝဲ, ဒီးတၢ်အကဒုတဖၣ် ဃ့ၢ်ကွံာ်ဒီး, ယကလဲၤဆူ မူရၣ် အကစၢၢ်, ဒီးလီၢ်ဘၣ် အတၢ်စိခိၣ် အအိၣ်လီၤ.

7 You are all beautiful, my love. There is no spot in you.
7 နဃံနလၤ ဒီဂၤညါ, ယပှၤသးဘိဧၢ, တၢ်အမဲၣ် တအိၣ်ဘၣ် လၢနလိၤဘၣ်.

8 Come with me from Lebanon, my bride, with me from Lebanon. Look from the top of Amana, from the top of Senir and Hermon, from the lions’ dens, from the mountains of the leopards.
8 ယမါဧၢ, ဟဲဒီးယၤ လၢလဘၤနိၣ် အလိၤ, ဟဲဒီးယၤ လၢလဘၤနိၣ် အလိၤ, ကွၢ်တၢ် လၢအမါနၤ အဒီခိၣ်, လၢစနံၢ်, ဒီးဃ့ရမိၣ် အဒီခိၣ်, လၢခ့ယုၢ် အပူၤ, လၢခ့စံၣ်ပိၣ် အကစၢၢ်န့ၣ် တက့ၢ်.

9 You have ravished my heart, my sister, my bride. You have ravished my heart with one of your eyes, with one chain of your neck.
9 နဖီၣ်န့ၢ်ယသး ယဒီပုၢ်ဝဲၢ်မုၣ်ဧၢ, ယမါဧၢ, လၢနမဲာ်တတိၣ်, လၢဖဲတဝီ လၢနကိာ်လိၤလီၤ.

10 How beautiful is your love, my sister, my bride! How much better is your love than wine! The fragrance of your perfumes than all kinds of spices!
10 ယဒီပုၢ်ဝဲၢ်မုၣ်ဧၢ, ယမါဧၢ, နတၢ်အဲၣ်မုာ် ဆံးဒိၣ်လဲၣ်. နတၢ်အဲၣ် ဂ့ၤန့ၢ် စပံးထံ ဆံးဒိၣ်လဲၣ် ဒီးနသိနၢမူ ဂ့ၤန့ၢ် ကယဲၢ် တၢ်နၢမူ ခဲလၢာ် ဆံးဒိၣ်လဲၣ်.

11 Your lips, my bride, drip like the honeycomb. Honey and milk are under your tongue. The smell of your garments is like the smell of Lebanon.
11 ယမါဧၢ, တၢ်လီၤစီၤ လၢနပျုၤ ဒ်ကနဲစီ အခိၣ်ထံ အသိး ကနဲစီ ဒီးတၢ်နုၢ်ထံ အိၣ်ဝဲ လၢနပျ့ၤ အဖီလာ်, ဒီးနကူနသိး အနၢမူန့ၣ် မၤသးဒ် လဘၤနိၣ် အနၢမူ အသိးလီၤ.

12 A locked up garden is my sister, my bride; a locked up spring, a sealed fountain.
12 ယဒီပုၢ်ဝဲၢ်မုၣ်ဧၢ, ယမါဧၢ, နမ့ၢ် တၤသၣ်အလီၢ် ကရၢအသး, ထံထီၣ်ပၢၢ် ထိးဝးတံာ်အသး, ထံမူ အိၣ်ဒီး အစဲဃာ်ပနီၣ်လီၤ.

13 Your shoots are an orchard of pomegranates, with precious fruits: henna with spikenard plants,
13 နတၢ်သူၣ်အသးန့ၣ်မ့ၢ် သ့ၣ်သလဲသၣ် တဖုအိၣ်ဒီး တၤသၣ် အဝံၣ်အဆၢ အလီၢ်, ဒီးသ့ၣ်ဂီၤစု မ့ၢ်, ဒီးသ့ၣ်နၢ်ဒး,

14 spikenard and saffron, calamus and cinnamon, with every kind of incense tree; myrrh and aloes, with all the best spices,
14 သ့ၣ်နၢ်ဒး, ဒီးသ့ၣ်ကၢ်ကိၣ်, လီၢ်ဟ့ၣ်, ဒီးကဒါရါ, ဒီးသ့ၣ်လီၢ်ဘၣ် ကိးကလုာ်ဒဲး, မူရၣ်, ဒီးအကၠီၣ်, ဒီးတၢ်နၢမူ အခိၣ်ကျၢၢ်,

15 a fountain of gardens, a well of living waters, flowing streams from Lebanon. Beloved
15 တၤသၣ်အလီၢ် အထံထီၣ်ပၢၢ်, အထံမူတပူၤ, ထံကျိ လၢအယွၤလီၤ လၢလဘၤနိၣ် လီၤ.

16 Awake, north wind; and come, you south! Blow on my garden, that its spices may flow out. Let my beloved come into his garden, and taste his precious fruits.
16 ကလံၤ လၢကလံၤစိးဧၢ, ဖုသံနီၣ်တက့ၢ်, ဒီးနဲဒၣ် လၢကလံၤထံး, ဟဲတက့ၢ်. အူဘၣ် ယတၤသၣ်အလီၢ်န့ၣ် ဒ်သိး အတၢ်နၢမူ ကနၢမူထီၣ် တက့ၢ်. မ်ပှၤလၢယအဲၣ်အီၤ တဂၤ ဟဲနုာ် လၢအတၤသၣ်အလီၢ်, ဒီးအီၣ် အတၤသၣ်န့ၣ် တက့ၢ်.

လံာ်တၢ်သးဝံၣ်တဖၣ် အတၢ်သးဝံၣ် Song of Solomon 5

1 I have come into my garden, my sister, my bride. I have gathered my myrrh with my spice; I have eaten my honeycomb with my honey; I have drunk my wine with my milk. Friends Eat, friends! Drink, yes, drink abundantly, beloved. Beloved
1 ယဒီပုၢ်ဝဲၢ်မုၣ်ဧၢ, ယမါဧၢ, ယဟဲနုာ်လံ လၢယတၤသၣ်အလီၢ်ပူၤလံ. ယထၢထီၣ် ယမူရၣ်, ဒီးယတၢ်နၢမူ, ယအီၣ် ယကနဲခိၣ်ထံ ဒီးယကနဲစီ, ယအီ ယစပံးထံ, ဒီး ယတၢ်နုၢ်ထံလီၤ. ယတံၤယသကိးသ့ၣ်ဧၢ, အီၣ်တၢ်, ဒီး အီတၢ်, အီလၢအအါတက့ၢ်, ယပှၤသးဘိသ့ၣ်ဧၢ.

2 I was asleep, but my heart was awake. It is the voice of my beloved who knocks: “ Open to me, my sister, my love, my dove, my undefiled; for my head is filled with dew, and my hair with the dampness of the night.”
2 ယမံ ဘၣ်ဆၣ်ဒီး, ယသး အိၣ်သပှ့ၤမဲာ်လီၤ. မ့ၢ် ပှၤလၢ ယအဲၣ်အီၤတဂၤ အကလုၢ် လၢအဒိတကျိာ်တြဲၤ ဒီးစံးဝဲ, အိးထီၣ်န့ၢ်ယၤ, ယဒီပုၢ်ဝဲၢ်မုၣ်ဧၢ, ယပှၤသးဘိဧၢ, ယထိၣ်လွံၢ်, ယပှၤအလၢအပှဲၤ တဂၤဧၢ, အဂ့ၢ်ဒ်အံၤ, ယခိၣ် ဘၣ်စီၣ်ပှဲၤ လၢပစီၤထံ, ယခိၣ်သူ လၢမုၢ်နၤ အတၢ်လီၤစီၤ အဖျၢၣ်တဖၣ်လီၤ.

3 I have taken off my robe. Indeed, must I put it on? I have washed my feet. Indeed, must I soil them?
3 ယဘ့ၣ်ကွံာ်ယဆ့, ယကသိးထီၣ်အီၤ ဒ်လဲၣ်. ယသ့စီကွံာ် ယခီၣ်, ယကမၤဘၣ်အၢအီၤ ဒ်လဲၣ်.

4 My beloved thrust his hand in through the latch opening. My heart pounded for him.
4 ပှၤလၢယအဲၣ်အီၤ ဒၢနုာ် အစု လၢတြဲၤ အတၢ်အိပူၤ, ဒီးယသးကနိး လၢအဃိလီၤ.

5 I rose up to open for my beloved. My hands dripped with myrrh, my fingers with liquid myrrh, on the handles of the lock.
5 ယဂဲၤဆၢထၢၣ် ဒ်သိးယကအိးထီၣ်န့ၢ် ပှၤလၢယအဲၣ်အီၤတဂၤ, ဒီးယစုလီၤစီၤ လၢမူရၣ် ဒီးယစုမုၢ် လၢမူရၣ် လၢအလီၤစီၤဒၣ်တၢ် လၢတြဲၤအနီၣ်ဘိ အလိၤလီၤ. 

6 I opened to my beloved; but my beloved left; and had gone away. My heart went out when he spoke. I looked for him, but I didn’t find him. I called him, but he didn’t answer.
6 ယအိးထီၣ်န့ၢ် ပှၤလၢယအဲၣ်အီၤတဂၤ, ဒီးပှၤ လၢယအဲၣ်အီၤန့ၣ် သုးကွံာ်လံအသး, ဟးထီၣ်လံ. လၢ အကတိၤတၢ် ဒီးယၤန့ၣ် ယသး ကတုၤလီၤ. ယဃုအီၤ, ဒီးယထံၣ်န့ၢ်အီၤ တသ့ဘၣ်. ယကိးထီၣ်အီၤ, ဒီးတစံးဆၢဘၣ် ယၤဘၣ်.

7 The watchmen who go about the city found me. They beat me. They bruised me. The keepers of the walls took my cloak away from me.
7 ပှၤပၢၤတၢ်ဖိ လၢအလဲၤဝ့ၤဝီၤတၢ် လၢဝ့ၢ်ပူၤတဖၣ်န့ၣ် ထံၣ်န့ၢ်ယၤ, ဒီးတီၢ်ယၤ, ဒီးဆဲးယၤ လီၤ. ပှၤလၢအပၢၤ ဝ့ၢ်ခိၣ်ဒူန့ၣ် ထုးထီၣ်ကွံာ် ယနီၣ်ကျၢၢ်ဘၢမဲာ်လီၤ.

8 I adjure you, daughters of Jerusalem, If you find my beloved, that you tell him that I am faint with love. Friends
8 ယရူၤၡလ့ၣ် အဖိမုၣ်သ့ၣ်ဧၢ, ယဒုးဆိၣ်သု, သုမ့ၢ်ထံၣ်န့ၢ် ပှၤလၢယအဲၣ်အီၤ ဒီး, သုကစံးဘၣ်တဲဘၣ် အီၤ လၢယဆါ လၢတၢ်အဲၣ် အဃိလီၤ.

9 How is your beloved better than another beloved, you fairest among women? How is your beloved better than another beloved, that you do so adjure us? Beloved
9 ပှၤအဃံကတၢၢ် အလၤကတၢၢ် လၢပိာ်မုၣ်အကျါ တဂၤဧၢ, ပှၤလၢနအဲၣ်အီၤ ဂ့ၤန့ၢ် ပှၤတၢ်အဲၣ်အီၤ အဂၤတဂၤ ဒ်လဲၣ်. လၢနဒုးဆိၣ်ပှၤအဃိန့ၣ် ပှၤ လၢနအဲၣ်အီၤ တဂၤန့ၣ် ဂ့ၤန့ၢ် ပှၤ လၢတၢ်အဲၣ်အီၤ အဂၤတဂၤ ဒ်လဲၣ်.

10 My beloved is white and ruddy. The best among ten thousand.
10 ပှၤ လၢယအဲၣ်အီၤ တဂၤန့ၣ် ဝါဝဲ, ဒီးဂီၤဝဲ, တၢ်အခိၣ် လၢပှၤတကလး အကျါလီၤ.

11 His head is like the purest gold. His hair is bushy, black as a raven.
11 အခိၣ် မၤသး ဒ်ထူစီအသိးန့ၣ်, အခိၣ်သူ မၤသးဒ် သ့ၣ်စူၣ်ပလိၣ် အဒ့ လၢအဝးဝဲ အသိးန့ၣ်, သူဝဲ ဒ်စိးဝၣ်ဃး အသိးန့ၣ်လီၤ.

12 His eyes are like doves beside the water brooks, washed with milk, mounted like jewels.
12 အမဲာ်မ့ၢ် ထိၣ်လွံၢ် အဝဲ လၢထံကျိ အဃၢၤ, သ့စီအသး လၢတၢ်နုၢ်ထံ အိၣ်ဝဲ လၢတၢ်ပှဲၤ အပူၤလီၤ.

13 His cheeks are like a bed of spices with towers of perfumes. His lips are like lilies, dropping liquid myrrh.
13 အဘိး မၤအသး ဒ်ဟီၣ်ခိၣ် အကဝီၤ အိၣ်ဒီး သ့ၣ်ဖိနၢမူတဖၣ် အသိးန့ၣ်လီၤ. အပျုၤ မ့ၢ် ဖီဒ့ၣ်ညါ လၢအလီၤစီၤ မူရၣ် လၢအလီၤစီၤဒၣ်တၢ်,

14 His hands are like rings of gold set with beryl. His body is like ivory work overlaid with sapphires.
14 အစုမ့ၢ် ပသံးထူ အိၣ်ဝဲဒီး တၢ်မျၢ်ဘီဟ့, အဟၢဖၢ မ့ၢ်ကဆီမဲတ့ အသး အိၣ်ဒီး တၢ်မျၢ်နံၤလါ,

15 His legs are like pillars of marble set on sockets of fine gold. His appearance is like Lebanon, excellent as the cedars.
15 အခီၣ်ဒုၣ်မ့ၢ် လၢၢ်ဝါကံၣ်ဃ့ အထူၣ် အိၣ်ဝဲ လၢအခီၣ်ထူစီ အဖီခိၣ်, အမဲာ်သၣ် မၤသး ဒ်လဘၤနိၣ်, အိၣ်ဒီး အကဟုကညီၢ်ထဲသိး ဒီး သ့ၣ်ဆှိအ့ရ့း,

16 His mouth is sweetness; yes, he is altogether lovely. This is my beloved, and this is my friend, daughters of Jerusalem.
16 အထးခိၣ် ဆၢမးလီၤ. မ့ၢ်အဃံအလၤ ဒီဂၤညါလီၤ. အဝဲန့ၣ်မ့ၢ် ပှၤလၢယအဲၣ်အီၤ, ဒီးအဝဲန့ၣ်မ့ၢ် ယတံၤယသကိး, ယရူၤၡလ့ၣ် အဖိမုၣ်သ့ၣ်ဧၢ.

လံာ်တၢ်သးဝံၣ်တဖၣ် အတၢ်သးဝံၣ် Song of Solomon 6

1 Where has your beloved gone, you fairest among women? Where has your beloved turned, that we may seek him with you? Beloved
1 ပှၤလၢအဃံကတၢၢ် အလၤကတၢၢ် လၢပိာ်မုၣ်အကျါ တဂၤဧၢ, ပှၤလၢနအဲၣ်အီၤမ့ၢ် အလဲၤဆူလဲၣ်. ဒ်သိး ပကဃုအီၤ ဒီးနၤဒီး, ပှၤလၢအနဲၣ်အီၤန့ၣ်မ့ၢ် အဃၣ်အသး ဒီးလဲၤဝဲဆူလဲၣ်.

2 My beloved has gone down to his garden, to the beds of spices, to feed in the gardens, and to gather lilies.
2 ပှၤလၢယအဲၣ်အီၤ တဂၤန့ၣ် လဲၤလီၤဆူ အတၤသၣ်အလီၢ်ပူၤ, ဆူဟီၣ်ခိၣ် အကဝီၤ အိၣ်ဒီး သ့ၣ်နၢမူဘိစ့ၣ်, ဒ်သိး အကဒုးအီၣ် တၢ်အဆၣ် လၢတၤသၣ်အလီၢ်ပူၤ, ဒီးဒ်သိး အကဒဲး ဖီဒ့ၣ်ညါလီၤ.

3 I am my beloved’s, and my beloved is mine. He browses among the lilies,
3 ယမ့ၢ် ပှၤလၢယအဲၣ်အီၤတဂၤ အတၢ်, ဒီးပှၤလၢယအဲၣ်အီၤမ့ၢ် ယတၢ်လီၤ. ဒုးအီၣ်တၢ် အဆၣ် လၢဖီဒ့ၣ်ညါ အကျါလီၤ. 

4 You are beautiful, my love, as Tirzah, lovely as Jerusalem, awesome as an army with banners.
4 ယပှၤသးဘိဧၢ, နဃံနလၤ ဒ်တံးရစၣ် အသိး, နအိၣ်ဖျါမုာ် ဒ်ယရူၤၡလ့ၣ် အသိး, နမ့ၢ်ပျံၤတၢ် အလီၢ် ဒ်ပှၤသုးမုၢ် အိၣ်ဒီး သုးအလၣ် အသိးန့ၣ်လီၤ. ဃၣ်ကဒါက့ၤ နမဲာ် လၢယလိၤ တက့ၢ်. အဂ့ၢ်ဒ်အံၤ, မၤဃၣ်ယၤလီၤ.

5 Turn away your eyes from me, for they have overcome me. Your hair is like a flock of goats, that lie along the side of Gilead.
5 နခိၣ်သူ မၤသး ဒ်မဲာ်တဲးလဲးတဖု လၢအကိာ်လီၤ လၢကစၢၢ်ကံးလဧး အသိးန့ၣ်,

6 Your teeth are like a flock of ewes, which have come up from the washing; of which every one has twins; none is bereaved among them.
6 နမဲာ် မၤသးဒ် သိတဖု လၢအဟဲထီၣ် လၢလုၣ်ထံ အလီၢ်, လၢအဖှံလီၤသဃံာ် ကိးဒုဒဲး, ဒီးအတူာ်ဖိ တအိၣ်ဘၣ်, လၢအကျါ အသိးန့ၣ်လီၤ.

7 Your temples are like a piece of a pomegranate behind your veil.
7 နဘိးမၤသး ဒ်သလဲသၣ်သ့ၣ်ဖးတခီ လၢနနီၣ်ကျၢၢ်ဘၢမဲာ် အဖီလာ် အသိးန့ၣ်လီၤ.

8 There are sixty queens, eighty concubines, and virgins without number.
8 နီၣ်ပၤမုၣ် အိၣ်ဝဲ ဃုဆံ, ဒီးပှၤသံၣ်မါ အိၣ်ဝဲ ဃိးဆံ, ဒီးပှၤမုၣ်ကနီၤ ပဂံၢ် တသ့ဘၣ် လီၤ.

9 My dove, my perfect one, is unique. She is her mother’s only daughter. She is the favorite one of her who bore her. The daughters saw her, and called her blessed; the queens and the concubines, and they praised her.
9 မ့မ့ၢ် ယထိၣ်လွံၢ်, ယပှၤအလၢအပှဲၤ တဂၤန့ၣ်မ့ၢ် ပှၤတဂၤဃီ, မ့ၢ်အမိၢ်အပှၤ တဂၤဃီ, မ့ၢ် ပှၤလၢအဆံးစၢ် အီၤ အပှၤဃုထၢဖိလီၤ. ပှၤဖိမုၣ် ထံၣ်ဘၣ်အီၤ, ဒီးဆိၣ်ဂ့ၤအီၤလီၤ. နီၢ်ပၤမုၣ် ဒီးပှၤသံၣ်မါတဖၣ် ထံၣ်ဝဲ, ဒီးစံးထီၣ်ပတြၢၤ အီၤလီၤ.

10 Who is she who looks forth as the morning, beautiful as the moon, clear as the sun, and awesome as an army with banners?
10 ပှၤလၢအကွၢ်ထီၣ် ဒ်မုၢ်ဆ့ၣ်အသိး, အဃံအလၤ ဒ်လါအသိး, ကပြုၢ်ကပြီၤဝဲ ဒ်မုၢ်အသိး, ဒီးမ့ၢ်တၢ်ပျံၤ အလီၢ် ဒ်ပှၤသုးမုၢ် အိၣ်ဝဲဒီး သုးအလၣ် အသိးန့ၣ်မ့ၢ် မတၤတဂၤလဲၣ်.

11 I went down into the nut tree grove, to see the green plants of the valley, to see whether the vine budded, and the pomegranates were in flower.
11 ယလဲၤလီၤဆူ တၤသၣ် အိၣ်ဒီး အကုကိၤ အလီၢ်, ဒ်သိး ယကကွၢ် ကစၢၢ်ကဆူး အတၤသၣ်, စပံးမုၢ် ကဆှိးထီၣ်ဧါ, သ့ၣ်သလဲသၣ် ဖျိထီၣ်ဧါန့ၣ်, ဒ်သိး ယကထံၣ်ဘၣ်လီၤ.

12 Without realizing it, my desire set me with my royal people’s chariots. Friends
12 ယ တချုးသ့ၣ်ညါဒံးဘၣ်ဒီး, ယသးပာ်ယၤ ဒ်ဧးမံၤနဒး အလ့ၣ်ကဟၣ် အသိးန့ၣ်လီၤ.

13 Return, return, Shulammite! Return, return, that we may gaze at you. Lover Why do you desire to gaze at the Shulammite, as at the dance of Mahanaim?
13 ဟဲက့ၤ, ဟဲက့ၤ, ပှၤၡူလမးဖိဧၢ, ဟဲက့ၤ, ဟဲက့ၤ, ဒ်သိးပကကွၢ်နၤ တက့ၢ်. သုကကွၢ်ဘၣ် ပှၤၡူလမးဖိ ဒ်မၤဃန့ၤ အဂဲၤကလံၣ် အသိးန့ၣ်မ့ၢ် အဘၣ်မနုၤလဲၣ်.

လံာ်တၢ်သးဝံၣ်တဖၣ် အတၢ်သးဝံၣ် Song of Solomon 7

1 How beautiful are your feet in sandals, prince’s daughter! Your rounded thighs are like jewels, the work of the hands of a skillful workman.
1 ပှၤအိၣ်ဖျဲၣ် ပဒိၣ်အဖိမုၣ်ဧၢ, နခီၣ် အိၣ်ဒီး အခီၣ်ဖံးန့ၣ်မ့ၢ် အဃံအလၤ ဆံးဒိၣ်လဲၣ်. နကံၣ်ဒုၣ်ဆၢ မၤသးဒ် ဖဲအဖျၢၣ် လၢပှၤမၤတၢ်သ့တ့ဝဲ လၢအစု အသိးန့ၣ်လီၤ.

2 Your body is like a round goblet, no mixed wine is wanting. Your waist is like a heap of wheat, set about with lilies.
2 နဒ့ မၤသးဒ် လီခီတဖျၢၣ် အိၣ်ဒီး စပံးထံဃါဃုာ် အသိးန့ၣ်, နဟၢဖၢ မၤသးဒ် ဘုကၠူၣ်တပူ ကဝီၤဃာ်ဝဲ ဒီးဖီဒ့ၣ်ညါ အသိးန့ၣ်,

3 Your two breasts are like two fawns, that are twins of a roe.
3 နနုၢ် ခံတိၣ် မၤသးဒ် တၤဟိစဘံ သဃံာ် ခံဒု အသိးန့ၣ်,

4 Your neck is like an ivory tower. Your eyes are like the pools in Heshbon by the gate of Bathrabbim. Your nose is like the tower of Lebanon which looks toward Damascus.
4 နကိာ် မၤသးဒ် တၢး ထီကဆီမဲ တဖျၢၣ် အသိးန့ၣ်, နမဲာ် မၤသးဒ် နိၣ်တဖၣ် လၢဃ့ၡဘိၣ် လၢပဲတရီ ဘ့ၤသရးဘံၣ် အဃၢၤ အသိးန့ၣ် နနါဒ့ မၤသး ဒ်လဘၤနိၣ် အတၢးထီ တဖျၢၣ် လၢအကွၢ်ဝဲဆူ ဒၤမ့ၤစ့း အသိးန့ၣ် 

5 Your head on you is like Carmel. The hair of your head like purple. The king is held captive in its tresses.
5 နခိၣ် အိၣ်ဝဲ လၢနဖီခိၣ် မၤသးဒ် ကစၢၢ်ကၢ်မ့ၤလး အသိးန့ၣ်, နခိၣ် အခိၣ်သူန့ၣ်, မၤသးဒ် တၢ်လုးတကုာ် အသိးန့ၣ်, နခိၣ်သူ ဖီၣ်န့ၢ် စီၤပၤလီၤ.

6 How beautiful and how pleasant you are, love, for delights!
6 ပှၤ လၢတၢ်အဲၣ်အီၤဧၢ, လၢတၢ်မၤမုာ် အဂီၢ်န့ၣ် နဃံနလၤ, ဒီးနက့ၢ်နဂီၤ ဂ့ၤဆံးဒိၣ်လဲၣ်.

7 This, your stature, is like a palm tree, your breasts like its fruit.
7 နနီၢ်အံၤ မၤသးဒ် သ့ၣ်စူၣ်ပလိၣ် အသိးန့ၣ်, ဒီး နနုၢ် ဒ်တၤသၣ် အကူၤတဖၣ် အသိးန့ၣ်လီၤ.

8 I said, “ I will climb up into the palm tree. I will take hold of its fruit.” Let your breasts be like clusters of the vine, the smell of your breath like apples, Beloved
8 ယစံး, ယ ကထီၣ် သ့ၣ်စူၣ်ပလိၣ်, ယကဟံးဃာ် အဒ့လီၤ. ဒီးနနုၢ် ကမၤသးဒ် တၤသၣ် အကူၤသိးန့ၣ်, နနါဒ့ အနၢမူ မၤသးဒ် ပြၢးတးပူာ်သၣ် အနၢမူ အသိး,

9 Your mouth like the best wine, that goes down smoothly for my beloved, gliding through the lips of those who are asleep.
9 ဒီးနကိာ်ပူၤ မၤသး ဒ်စပံးထံ ဂ့ၤကတၢၢ် အသိး လၢအဂဲၤအသး ဖဲအဘၣ်ပှၤ လၢယအဲၣ်အီၤတဂၤ အဂီၢ်, လၢအယွၤနုာ်လီၤ လၢပှၤလၢအမံအပျုၤပူၤလီၤ.

10 I am my beloved’s. His desire is toward me.
10 ယမ့ၢ် ပှၤလၢယအဲၣ်အီၤတဂၤ အတၢ်, ဒီးအဆၢတၢ်န့ၣ် ကအိၣ်ဝဲ လၢယလိၤလီၤ.

11 Come, my beloved, let us go forth into the field. Let us lodge in the villages.
11 ပှၤလၢယအဲၣ်အီၤ တဂၤဧၢ, ဟဲက့ၤ, လဲၤသကိးဆူ ပှၢ်လၢ်ကျါ တက့ၢ်. အိၣ်သကိးသီ တနၤကျၢၤ လၢတဝီပူၤ တက့ၢ်.

12 Let’s go early up to the vineyards. Let’s see whether the vine has budded, its blossom is open, and the pomegranates are in flower. There I will give you my love.
12 တုၤနုၤတစု စပံးမုၢ် ဘိၣ်ထီၣ်ဧါ, စပံးမုၢ်အဆှိး ဖးထီၣ်ဧါ, ဒီးသ့ၣ်သလဲ ဖျိထီၣ်ဧါန့ၣ် ဒ်သိး ပကကွၢ်ဒီး, ပကလဲၤဂီၤဂီၤဆူ စပံးမုၢ် အလီၢ်ပူၤလီၤ. ယကဟ့ၣ်နၤ လၢယတၢ်အဲၣ်ဖဲန့ၣ်လီၤ.

13 The mandrakes give forth fragrance. At our doors are all kinds of precious fruits, new and old, which I have stored up for you, my beloved.
13 ဒူးဒးသၣ်နၢမူတၢ် ဒီးတၤသၣ်ဝံၣ် ကိးအကလုာ်ဒဲး, အသီဂ့ၤ, အလီၢ်လံၤဂ့ၤ, လၢ ယပာ်ဖှိၣ် လၢနဂီၢ် အိၣ်ဝဲ လၢပကျဲစၢၤ အဃၢၤ ပှၤလၢယအဲၣ်အီၤတဂၤဧၢ.

လံာ်တၢ်သးဝံၣ်တဖၣ် အတၢ်သးဝံၣ် Song of Solomon 8

1 Oh that you were like my brother, who nursed from the breasts of my mother! If I found you outside, I would kiss you; yes, and no one would despise me.
1 မ်နမၤနသး ဒ်ယဒီပုၢ်ဝဲၢ်ခွါ လၢအစူၢ် ယမိၢ်အနုၢ်ခိၣ်မီၣ် အသိးန့ၣ် တက့ၢ်. တုၤယထံၣ်ဘၣ်နၤ လၢခိဒီး, ယကနၢမူနၤ, ဒီးပှၤတဒုၣ်ဒွဲၣ်ဘၣ်ယၤ လၢအဃိ နီတဂၤဘၣ်.

2 I would lead you, bringing you into my mother’s house, who would instruct me. I would have you drink spiced wine, of the juice of my pomegranate.
2 ယကဆှၢနၤ, ယကဒုးဟဲနၤဆူ ယမိၢ်အဟံၣ်ပူၤ, ဒ်သိးနကသိၣ်လိယၤလီၤ. ယကဒုးအီနၤ လၢစပံးထံဃါဃုာ်, ဒီးလၢသလဲသၣ် အထံလီၤ.

3 His left hand would be under my head. His right hand would embrace me.
3 အစုစ့ၣ် အိၣ်ဝဲ လၢယခိၣ်ဖီလာ်, ဒီးအစုထွဲ ဖိးယၤလီၤ.

4 I adjure you, daughters of Jerusalem, that you not stir up, nor awaken love, until it so desires. Friends
4 ယရူၤၡလ့ၣ် အဖိမုၣ်သ့ၣ်ဧၢ, ယဒုးဆိၣ်သု လၢသုသု တထိၣ်ဂဲၤ, ဒီးလၢအတချုးဘၣ်ဒံးဘၣ် အသးဘၣ်ဒီး, သုသု တမၤဖုသံနီၣ်ထီၣ် ပှၤလၢယအဲၣ်အီၤန့ၣ် တဂ့ၤ.

5 Who is this who comes up from the wilderness, leaning on her beloved? Under the apple tree I aroused you. There your mother conceived you. There she was in labor and bore you.
5 ပှၤဟဲလၢပှၢ်လၢ်ကျါသန့ၤအသး လၢ ပှၤလၢအအဲၣ်ဝဲ တဂၤန့ၣ်မ့ၢ် မတၤတဂၤလဲၣ်. ယထိၣ်ဂဲၤနၤ လၢပြၢးတးပူာ် အဖီလာ်လီၤ. ဖဲန့ၣ် နမိၢ် ဆံးစၢ်န့ၢ်နၤ, ဖဲန့ၣ် ပှၤလၢအဆံးစၢ်နၤတဂၤ ဆံးစၢ်န့ၢ်နၤလီၤ.

6 Set me as a seal on your heart, as a seal on your arm; for love is strong as death. Jealousy is as cruel as Sheol . Its flashes are flashes of fire, a very flame of Yahweh.
6 ပာ်ယၤဒ် တၢ်စဲဃာ်ပနီၣ် လၢနသးလိၤ အသိး, ဒ်တၢ်စဲဃာ်ပနီၣ် လၢနစုဒုၣ် အလိၤ အသိးန့ၣ် တက့ၢ်. အဂ့ၢ်ဒ်အံၤ, တၢ်အဲၣ်န့ၣ် ဆူၣ်ဝဲထဲ သိး ဒီးတၢ်သံ, တၢ်သးက့ၣ်န့ၣ် ကီဝဲထဲ သိး ဒီးပျုၤပူၤလီၤ. အမ့ၣ်လၣ်တဖၣ်န့ၣ်မ့ၢ် မ့ၣ်အူအီၣ်တၢ်အမ့ၣ်လၣ်, ယွၤ အမ့ၣ်လၣ်လီၤ.

7 Many waters can’t quench love, neither can floods drown it. If a man would give all the wealth of his house for love, he would be utterly scorned. Friends
7 ထံအါ မၤလီၤပံာ် တၢ်အဲၣ် တသ့ဘၣ်, ဒီးထံကျိ မၤလီၤအုးသံအီၤ တသ့ဘၣ်. ပှၤမ့ၢ်ဟ့ၣ်အဟံၣ် အစုလီၢ် အခီၣ်ခိၣ် ခဲလၢာ် လၢတၢ်အဲၣ် အဂီၢ်ဒီး, ပှၤတပာ် အီၤ လၢတၢ်နီတမံၤဘၣ်.

8 We have a little sister. She has no breasts. What shall we do for our sister in the day when she is to be spoken for?
8 ပအိၣ်ဒီး ပဒီပုၢ်ဝဲၢ်မုၣ် အဆံးတဂၤ, ဒီးအနုၢ် တအိၣ်ဘၣ်. လၢမုၢ်တနံၤ လၢပှၤကကတိၤတၢ် လၢအဂ့ၢ်အကျိၤန့ၣ် ပကမၤ ပဒီပုၢ်ဝဲၢ်မုၣ် အဂီၢ် လၢမနုၤတမံၤလဲၣ်.

9 If she is a wall, we will build on her a turret of silver. if she is a door, we will enclose her with boards of cedar. Beloved
9 မ့မ့ၢ် တၢ်အဒူၣ်ဒီး, ပကမၤထီၣ် တၢးထီစ့ လၢအဖီခိၣ်လီၤ. မ့မ့ၢ် တြဲၤ တဘ့ၣ်ဒီး, ပကကရၢအီၤ လၢသ့ၣ်ဆှိအ့ရ့းအသ့ၣ် ဘၣ်လီၤ.

10 I am a wall, and my breasts like towers, then I was in his eyes like one who found peace.
10 ယဲဒၣ်အံၤ ယမ့ၢ် တၢ်အဒူၣ်, ဒီးယနုၢ် မၤသးဒ် တၢးထီတဖၣ် အသိးန့ၣ်လီၤ. မၤသးဒ်န့ၣ်ဒီး ယအိၣ်လၢအမဲာ်ညါ ဒ်ပှၤလၢအထံၣ်န့ၢ် တၢ်အမုာ်အဖိး အသိးန့ၣ်လီၤ.

11 Solomon had a vineyard at Baal Hamon. He leased out the vineyard to keepers. Each was to bring a thousand shekels of silver for its fruit.
11 စီၤၡလိၤမိၤ အိၣ်ဝဲဒီး စပံးမုၢ် အလီၢ် လၢဘဧၤလဟမိၣ် လီၤ. ဟ့ၣ်လီၤ အစပံးမုၢ် အလီၢ် လၢပှၤပၢၤတၢ်ဖိလီၤ. လၢအတၤသၣ် အဂီၢ်န့ၣ် ဘၣ် ဟဲစိာ် တဂၤ စ့တကထိ, တဂၤ စ့တကထိလီၤ.

12 My own vineyard is before me. The thousand are for you, Solomon; two hundred for those who tend its fruit. Lover
12 ယစပံးမုၢ်အလီၢ် လၢအမ့ၢ် ယတၢ်န့ၣ် အိၣ်ဝဲ လၢယမဲာ်ညါလီၤ. စီၤၡလိၤမိၤဧၢ, မ်နဝဲအိၣ် တကထိ, ဒီးပှၤလၢအပၢၤ တၤသၣ်တဖၣ် အဝဲန့ၣ် ခံကယၤ တက့ၢ်.

13 You who dwell in the gardens, with friends in attendance, let me hear your voice! Beloved
13 ပှၤလၢအအိၣ်အဆိး လၢတၤသၣ်အလီၢ်ပူၤ နဲဒၣ်တဂၤဧၢ, ပှၤဒီတံၤဒီသကိးတဖၣ်န့ၣ် ကနၣ် နကလုၢ်လီၤ. ဒုးနၢ်ဟူ ယၤတက့ၢ်.

14 Come away, my beloved! Be like a gazelle or a young stag on the mountains of spices!
14 ပှၤလၢယအဲၣ်အီၤ တဂၤဧၢ, ဃ့ၢ်တၢ် ချ့ချ့ ဒ်တၤဟိစဘံ အသိး ဒ်တၤဟိဖိအဖါ လၢတၢ်နၢမူ အကစၢၢ်လိၤ အသိးန့ၣ် တက့ၢ်.